అమరావతి :  మెగాస్టార్ చిరంజీవి 150వ చిత్రం  'ఖైదీ 150' ప్రీ రిలీజ్ ఫంక్షన్ సందర్భంగా నాగేంద్రబాబు ఇద్దరు వ్యక్తులపై నిప్పులు చెరిగారు. ఆయన తప్పుపట్టిన వారిపై ఒకరు రచయిత అయితే...మరొకరు దర్శకుడు. రీమేక్ సినిమాలు తీస్తే తప్పేంటని తొలుత ప్రశ్నించిన నాగేంద్రబాబు, రీమేక్లు చేయడంలో తప్పులేదన్నారు. చిరంజీవి నటించిన పలు చిత్రాలు ఇతర భాషల్లో రూపొందాయన్నారు. చిరంజీవి ఏమి చేయాలో ఏమి చేయకూడదో చెప్పేంత వాళ్లు వీళ్లా? మెగ్రా బ్రదర్స్ కష్టపడి పైకొచ్చినవారని అన్నారు. ఈ సందర్భంగా ఒక రచయితను ఆయన తప్పుపడుతూ, 'ఆయన ఒక రచనా వ్యాసంగ నిపుణుడు. కనిపిస్తే కాళ్లకు దండం పెడతాను. అయితే అతనొక మూర్ఖుడు. పైగా వ్యక్తిత్వ వికాసం కోర్సు చెబుతాడు. సొంత వ్యక్తిత్వం లేనివారు ఇతరులకు చెబుతారు' అంటూ విరుచుకుపడ్డారు. మరో దర్శకుడి గురించి ఆయన మండిపడుతూ... 'ఎప్పుడూ ఆయన ఆన్లైన్లోనే ఉంటాడు. ముంబైలో సినిమాలు చేసుకునే వాడు. ఇక్కడా చేస్తున్నాడు. అతనో అక్కుపక్షి. పిచ్చికూతలు కూస్తాడు. సరిగా సినిమా తీయడం కూడా రాదు. ముందు ఆయన మంచి సినిమాలు తీయడంపై దృష్టి పెడితే బాగుంటుంది' అంటూ విసుర్లు విసిరారు. ఎవరేం చేసినా హిట్టయ్యే సినిమాను ఆపలేరు...ఫెయిలయ్యే సినిమాను లేపలేరు...అంటూ నాగేంద్రబాబు కుండబద్ధలు కొట్టారు.
amaravati :  megastar chiranjeevi 150va chitram  'khaidi 150' pree rillees function sandarbhamgaa nagendrababu iddaru vyaktulapai nippulu cherigaaru. aayana tappupattina vaaripai okaru rachayita ayithe...marokaru darsakudu. remake cinimaalu teeste tappentani toluta prasninchina nagendrababu, reemeklu cheyadamlo tappuledannaru. chiranjeevi natinchina palu chitraalu itara bhaashallo roopondaayannaaru. chiranjeevi emi cheyalo emi cheyakudado cheppenta vaallu veellaa? megra bradars kashtapadi paikochinavaarani annaru. ee sandarbhamgaa oka rachayitanu aayana tappupadutuu, 'aayana oka rachana vyaasanga nipunudu. kanipiste kaallaku dandam pedataanu. ayithe atanoka moorkhudu. paiga vyaktitva vikasam korsu chebutaadu. sonta vyaktitvam lenivaaru itarulaku chebutaaru' antuu viruchukupaddaaru. maro darsakudi gurinchi aayana mandipadutuu... 'eppuduu aayana aanlainlone untaadu. mumbailo cinimaalu chesukune vaadu. ikkada chestunnadu. athano akkupakshi. picchikuutalu kuustaadu. sarigaa sinima teeyadam kuudaa raadu. mundu aayana manchi cinimaalu teeyadampai drushti pedithe baguntundi' antuu visurlu visiraaru. evarem chesina hittayye sinimaanu aapaleru...failayye sinimaanu lepaleru...antuu nagendrababu kundabaddhalu kottaru.